31 



der fra alle Bladhjørnerne udgaa mindre temmelig langstilkede 

 Blomsterstande; men det er netop det samme, som udmær- 

 ker disse Dele af Planten hos Silfion. Blomsterne ere ikke 

 særlig afbildede paa Mønterne, hvilket har havt sin naturlige 

 Grund deri, at de, som hos alle Skjermplanter, have været 

 meget smaa og kun lidt karakteristiske; de ere ogsaa med 

 Hensyn til en nærmere Bestemmelse af Silfionplanten lige- 

 gyldige, da de i denne Familie kun sjelden afgive gode Kjende- 

 mærker. Frugten, der, som ovenfor bemærket, spiller den vig- 

 tigste Bolle i Skjermplanternes Systematik, er heldigvis frem- 

 stillet temmelig fuldstændig og langt fuldstændigere i sine 

 Enkeltheder, end man kunde have ventet. Disse Enkeltheder 

 ville neppe rigtig kunne forstaaes af de Læsere, som ikke kjende 

 Bygningen af Skjermplanternes Frugt, hvorfor der herom forud- 

 skikkes et Par Ord. Her findes altid en hlle, tør, nødagtig, 

 mere eller mindre sammentrykt Frugt (Fig. 8 a, e), som ved 

 Modningen spalter sig i 2 Dele (Smaafrugter). Midt imellem 

 disse 2 Smaafrugters sammenstødende Flader (Bugflader) Hgger 

 der skjult et traadformigt Legeme, der, naar Smaafrugterne falde 

 fra hinanden, kommer tilsyner som en Forlængelse af Frugtstilken 

 (Fig. 8 c); det er den saakaldte Frugtstol, der deler sig i 2 Grene, 

 og til Spidsen af hver Gren er der fæstet en af Smaafrugterne. 



Fig. 8. 



a Frugt af Narthex Asa foetida, seet fra Rygsiden, b Tversnit af en af 

 dennes Smaafrugter. c En Smaafrugt af Scorodosma, seet fra Bugfladen, for 

 at vise Frugtstoien. d Tversnit af samme. e Frugt af Ferula communis 

 fra Rygfladen. f—g Frugter af Silfion, / svagt forstørret efter Tab. Il, 15. 



